Erősödött a forint, de az angol font még erősebb volt - Napi.hu
Erősödött a forint, de az angol font még erősebb volt
Az euró jegyzése az előző estivel megegyező kora reggeli 308,31 forintról este háromnegyed hétre 306,96 forintra csökkent.
MTI-Eco, 2016. november 3. csütörtök, 18:59
A dollár jegyzése 277,39 forintról 276,45-re, a svájci franké pedig 285,50 forintról 283,72 forintra csökkent.
A brit font-sterling nagyot erősödött csütörtökön a főbb devizákkal szemben, miután egy bírósági döntés felcsillantotta a Brexit megakadályozásának a lehetőségét a Nagy-Britannia uniós távozásét erősen ellenző befektetői körök előtt. A londoni felsőbíróság csütörtökön elfogadta azt a keresetet, amelynek beterjesztői szerint a brit kormánynak nincs joga parlamenti jóváhagyás nélkül elindítani az Egyesült Királyság EU-tagságának megszűnéséhez vezető folyamatot.
A font-sterling a kora reggeli 342 forintos jegyzésről átmenetileg 347 forintra erősödött, majd 344 forintra tért vissza.